
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL GERIAMOJO VANDENS TIEKIMO INFRASTRUKTŪROS NAUDOJIMO VIEŠAJAM GERIAMOJO VANDENS TIEKIMUI GRIŠKABŪDŽIO MIESTELYJE
2015 m. spalio  07d. Nr. AT-1014
Šakiai


Vadovaudamasis Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 12 punktu, 16 straipsnio 6 dalimi bei 24 straipsniu, rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 23.2 punktu:

1. Įpareigoju uždarosios akcinės bendrovės „Šakių vandenys“ direktorių Kęstutį Vilkauską sudaryti sutartį su Griškabūdžio žemės ūkio bendrove dėl šiai bendrovei nuosavybės teise priklausančios geriamojo vandens tiekimo infrastruktūros (vandentiekio tinklai Šakių r. sav., Griškabūdžio sen., Griškabūdžio mstl., ilgis 9930,58 m, unikalus numeris 4400-3090-8558) naudojimo viešajam geriamojo vandens tiekimui nuo 2015 m. lapkričio 1 d. iki laikotarpio, kol ši infrastruktūra bus perimta uždarosios akcinės bendrovės „Šakių vandenys“ nuosavybėn. 

2. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.
Administracijos direktorius 
Evaldas Sniečkus

